cyanic-selkie/wikianc huggingface dataset:
Lífdísill
Framleiðsla
Hráefnið sem notað er til framleiðslu lífdísils getur verið margs konar. Nota má margar gerðir af jurtaolíum, hvort sem þær eru nýjar eða notaðar, til dæmis repjuolía, sojabaunaolía, sólblómaolía, pálmaolía eða steikingarolía. Þá má nota fitu af dýrum eða tólg, og margs konar olíur úr fiskum, svo sem lýsi. Það er þó þannig að miklu meira er um að lífdísill er gerður úr jurtaolíu heldur en dýrafitu. Í Evrópu er mest um að repjuolía sé notuð en sojabaunaolía í Bandaríkjunum og eru þetta algengustu jurtaolíurnar notaðar til lífdísilframleiðslu. Annað algengasta hráefnið sem þarf til framleiðslunnar er alkóhól. Algengast af þeim er metanól en eins er hægt að nota etanól, ísóprópanól og bútýl.
Jurtaolía er samband þriggja fitusýra og einnar sameindar glýseróls. Við hvarfið losna fitusýrurnar frá glýserólinu og ein metanólsameind binst hverri þeirra í staðinn. Hvatinn sem þarf að nota til að láta hvarfið ganga hraðar er oft vítissódi (NaOH) þegar metanól er notað sem alkóhólið. Aðra hvata er einnig hægt að nota og geta það bæði verið sýru-hvatar og basa-hvatar.
Afurðir hvarfsins eru auk lífdísils, glýseról og alkóhól.
Þegar hvarfið er afstaðið hefst eftirvinnslan. Efnahvarfið er sjaldnast fullkomið svo í lífdísilnum geta hin og þessi óhreinindi orðið eftir. Glýserólið er eðlisþyngra þannig að það leggst á botninn á ílátinu, svo hægt er að tappa því undan. Til að losna við það sem gæti orðið eftir í lífdísilnum er hann hreinsaður með hreinu vatni og er það kallað vöskun. Með vöskun er hægt að losna við mest af glýserólínu en ekki algjörlega allt, svo það eina sem hægt er að gera í þessu er að ná sem mestri nýtni út úr hvarfinu.
Svo má eima glýserólið og ná þannig allt að 30% af alkóhólinu sem notað var, til baka.
Eðlisþyngd
Eðlisþyngd lífdísils er ívið hærri en jarðdísils. Fyrir lífdísil er hún í kringum 0,88g/cm3, en fyrir jarðdísil er hún í kringum 0,85g/cm3.
Orkuinnihald
Orkuinnihald, eða varmagildi lífdísils er um það bil 37-39 MJ/kg, á meðan orkuinnihald venjulegrar dísilolíu er í kringum 43MJ/kg. Þetta segir okkur að við fáum ekki eins mikla orku út úr lífdísil eins og venjulegri jarðdísilolíu.
Cetantala
Cetantala lífdísils er hærri en í venjulegri dísilolíu. Cetantala segir til um eiginleika olíunnar til sjálfsíkveiknunar. Að hún er hærri í lífdísil segir okkur að bruni hans verður betri og hreinni en bruni venjulegra jarðdísilolíu. Cetantala jarðdísilolíu er undir 50, en hún er venjulega yfir 50 fyrir lífdísil.
Blossamark
Blossamark lífdísils er í kringum 130 °C, sem er töluvert hærra en venjulegrar dísilolíu, sem er í kringum 70 °C. Blossamark er það hitastig sem þarf til að kvikni í olíunni þegar eldur er borinn að henna, en slokknar aftur þegar eldurinn er fjarlægður. Þetta gerir það að verkum að lífdísill er töluvert öruggari en venjuleg dísilolía í umgengni.
Notkun
Notkun á lífdísil fer vaxandi á heimsvísu. Hann er hægt að nota á allar dísilvélar, þó að í sumum tilfellum þurfi að leggjast í breytingar á eldsneytiskerfinu.
Eins og er er ekki mælt með því að nota sterkari blöndu af lífdísil en B20. Bílaframleiðendur hafa gefið það út að það séu engar tryggingar fyrir því að það gangi áfallalaust. Lífdísill hefur nefnilega þau áhrif að hann mýkir og jafnvel brýtur niður sumar gerðir af plasti og gúmmíi, þannig að það gæti skemmt eldsneytiskerfa bíla. Þá er lífdísill ekki eins kuldaþolinn og venjuleg dísilolía. Hún storknar fyrr og gæti því stíflað síur eða skapað önnur vandræði. Þetta hefur verið til vandræða í sterkari blöndum en B20. Gerðar hafa verið rannsóknir á akstri bíla á B20 blöndu og hefur komið í ljós að það er í lagi að nota hana í flestum tilfellum.
Notkun á lífdísilolíu á Íslandi er ekki mikil. Hún er þó seld á nokkrum bensínstöðvum landsins. N1 selur t.d. B5 olíu og sem er þá 95% venjuleg dísilolía og 5% lífdísill. Þetta er hlutfall sem margir, ef ekki flestir, bílaframleiðendur hafa sagt að sé óhætt að nota á bíla frá þeim án þess að eiga á hættu skemmdir eða að ábyrgð fyrnist.
Kostir og gallar
Eins og allt annað hefur lífdísill sína kosti og galla. Eftirfarandi er í samanburði við hefðbundna dísilolíu.
Kostir
Lífdísill er því ekki eiturefni og er töluvert umhverfisvænni en hefðbundinn jarðdísill
Gallar
Einn af helstu ókostum lífdísils er að hann er jafnvel dýrari en hefðbundið jarðdísilolía. Blöndur að B20 geta þó verið á sambærilegu verði og jarðdísill. Þá þarf einnig töluvert landsvæði undir ræktun jurta sem hægt er að nota í framleiðsluna. Repja getur til að mynda skilað í kringum 1000 lítrum á hektara á ári.
Korn
Notkun korns til framleiðslu á lífdísil er vafasöm til lengri tíma vegna efnahagslegra úthrifa. Helsta ástæða slíkra úthrifa er þörf á vernd á markaði gegn dísilolíu.
Innflutningskvótar og styrkir nema háum upphæðum til að halda verðinu lágu. Þessar aðgerðir hafa haldið aftur af innflutningi á eldsneyti framleiddu úr ódýrari efnum, líkt og sykurreyr. Niðurstaðan af þessum innflutningskvótum og hækkandi olíuverði á undanförnum árum eru að kornverð hafði tvöfaldast á þremur árum árið 2007. Notkun á lífdísil nær nú um 20 prósent af kornframboði hverrar þjóðar og þar sem markaðsöfl ýta undir meiri framleiðslu er síaukin eftirspurn eftir korni. Gróðursetning á korni hefur aukist og það ollið því að leiga á landsvæðum hefur hækkað.
Mikil landsvæði hafa verið tekin úr annarri notkun, fyrst og fremst sojabaunarækt, til að koma til móts við vaxandi eftirspurn eftir korni. Verð á matvælum úr korni hefur hækkað verulega og það hefur hvatt bændur til að skipta úr framleiðslu annarra mikilvægra matvæla, t.d. sojabaunum, yfir í korn (Sedjo, 2007).
Guðrún Hafsteinsdóttir
Guðrún Hafsteinsdóttir (f. 9. febrúar 1970) er alþingismaður Sjálfstæðisflokksins í Suðurkjördæmi og núverandi dómsmálaráðherra. Áður var hún markaðsstjóri Kjörís og formaður Samtaka iðnaðarins. Hún sigraði í prófkjöri Sjálfstæðisflokksins í Suðurkjördæmi árið 2021 og leiddi lista flokksins í kjördæminu í alþingiskosningunum í september 2021.
Foreldrar Guðrúnar eru Hafsteinn Kristinsson (1933-1993) forstjóri og stofnandi Kjörís og Laufey Valdimarsdóttir (f. 1940). Guðrún er næstyngst fjögurra systkina og meðal systkina hennar er Aldís Hafsteinsdóttir bæjarstjóri í Hveragerði til 16 ára og núverandi sveitarstjóri í Hrunamannahreppi. Maki Guðrúnar er Hans Kristján Einarsson Hagerup gullsmiður og eiga þau samtals sex börn.
Guðrún lauk stúdentsprófi frá Fjölbrautaskóla Suðurlands, BA-prófi í mannfræði frá Háskóla Íslands og diplómagráðu í jafnréttisfræðum frá Háskóla Íslands. Hún hefur lengst af starfað í fjölskyldufyrirtækinu Kjörís, tók þar við stöðu framkvæmdastjóra 23 ára gömul þegar faðir hennar lést en frá 2008-2021 var hún markaðsstjóri Kjöríss.
Guðrún var formaður Samtaka iðnaðarins frá 2014 - 2020. Hún hefur setið stjórn Samtaka atvinnulífsins, Háskólans í Reykjavík, Bláa Lónsins og Lífeyrissjóðs verzlunarmanna og er formaður Landsamtaka lífeyrissjóða frá árinu 2018.
Cerastium velutinum
Cerastium velutinum er jurt af hjartagrasaætt. Hún er ættuð frá N-Ameríku.
Bollmora
thumb|right|200px|Bollmora Bollmora er þéttbýli í sveitarfélaginu Tyresö i Svíþjóð í námunda við Stokkhólm. Íbúar eru um 16.500 (2010).
Fyndnasti maður Íslands
Fyndnasti maður Íslands er keppni í uppistandi sem fyrst var haldin árið 1998.
Sigurvegarar
Af þeim sem hafa lent í öðru sæti má nefna Bjarna töframann og Auðunn Blöndal.
Skarð á Snæfjallaströnd
Skarð er eyðibýli innarlega á Snæfjallaströnd. Býlið fór í eyði 1938 þegar Jakob Kolbeinsson, síðasti ábúandi þar, flutti til Ísafjarðar. Bæjarhúsin munu svo hafa horfið í snjóflóði 1944. Áfram var þó heyjað á jörðinni af af innstrandarbændum í nokkur sumur eftir eftir það.
Kleist
Kleist getur átt við:
Ustica
thumb|Ustica. thumb
Bangladesska karlalandsliðið í knattspyrnu
Bangladesska karlalandsliðið í knattspyrnu er fulltrúi Bangladess í knattspyrnu og er stjórnað af knattspyrnusambandi landsins. Liðið hefur aldrei komist í úrslit heimsmeistaramóts.
Ustica
Ustica er eyja í Tyrrenahaf við Miðjarðarhaf, um 52 km af norðurströnd Sikileyjar, með flatarmál uppá 8,65 km2 og strandlengju uppá 12 km. Hún er 3,5 km löng og 2,5 km breið. Íbúar eru um 1300.
Eyjan var notuð sem fangels á tímum fastista og þar til á 6. áratug 20. aldar. Ferjur fara þangað reglulega frá Palermó.
Plöntur á Íslandi
Meira en 5.500 tegundir villtra plantna hafa sést á Íslandi. Gróðurfar hér er nokkuð svipað því sem sést í Norðvestur-Evrópu.
Forkaupsréttur
Forkaupsréttur er réttur innan eignarréttar er veitir handhafa hans rétt til að ganga inn í kaupsamning eigandans við þriðja aðila með þeim hætti að handhafi forkaupsréttarins tekur við bæði réttindum og skyldum þriðja aðilans sem í samningnum felast, þar á meðal skilmála um að greiða kaupverðið og réttarins til að fá eignina leysta til sín. Rétturinn er að jafnaði framkvæmdur með þeim hætti að þegar samningur hefur komist á sé seljandanum skylt að bjóða handhafa forkaupsréttarins að ganga inn í kaupin innan tiltekins frestar.
Lúða
Lúða (hefur verið nefnd fjölmörgum nöfnum, sem dæmi flyðra, heilagfiski, spraka eða stórlúða) (fræðiheiti: Hippoglossus hippoglossus) er langlífur flatfiskur af flyðruætt. Útbreiðslusvæði lúðu er bæði á grunn- og djúpslóð í Norður-Atlantshafi. Hún er algengust í norðanverðu Noregshafi, við Færeyjar og Ísland og meðfram ströndum Nýfundnalands og Nova Scotia. Lúðan getur orðið allt að 35 – 40 ára gömul. Lúða og Kyrrahafslúða eru stærstu tegundir flatfiska og geta orðið allt að 3 - 4 m langar. Stærsta lúðan sem veiðst hefur við Ísland var 365 cm og 266 kg.
Forkaupsréttur
Til forkaupsréttar er ýmist stofnað með löggerningi eða lagafyrirmælum, en síðarnefndi hátturinn er talinn eiga forgang yfir hinn. Innbyrðis þessara stofnunarhátta er beitt þeirri reglu að eldri forkaupsréttur beri forgang yfir þann yngri. Meðal fræðimanna er umdeilt hvort og þá hvenær forkaupsrétturinn telst til eiginlegs eignarréttar þar sem óvíst er hvort hann virkist í einstaka tilvikum eður ei.
Lúða
Lífshættir
Lúður eru seinkynþroska, hængar verða að meðaltali kynþroska 8 ára og um 90–110 sm, en hrygnur að jafnaði 12 ára og 120–130 sm. Talið að hrygningartími lúðu við Ísland sé frá mars til maí og að lúðan hrygni djúpt suður af Íslandi á allt að 1000 m dýpi. Egg og seiði eru sviflæg í 6–7 mánuði. Líklegt er talið að egg færist upp á við í sjónum eftir hrygningu og að seiðin berist með Atlantsstraumnum upp að suðurströnd Íslands. Ungviðið sest á botn þegar það er um 3–4 sm að lengd og eru uppeldisstöðvar lúðunnar á grunnsævi nálægt ströndu til dæmis í Faxaflóa. Lúðan heldur sig á uppeldisstöðvum þar til hún er orðin 3–5 ára en þá fer hún í dýpri sjó í leit að fæðu. Lúðan ferðast langar leiðir, sérstaklega áður en hún verður kynþroska. Merkingar hafa sýnt að lúður ferðast allt frá 500 km og upp í meira en 3 000 km. Lúðan yfirgefur hrygningarsvæði eftir hrygningu á vorin í ætisleit og ganga sumar hrygnur þá á grunnmið. Á haustin og í vetrarbyrjun leitar lúðan aftur á hrygningarsvæðin.
Lúðuveiðar við Ísland
Lúða hefur verið veidd í Norður-Atlantshafi í meira en tvær aldir og sums staðar hefur stofninum verið útrýmt. Lúða hefur einnig verið ofveidd við Ísland. Lúðuafli er nú í sögulegu lágmarki, hann var 630 tonn árið 2005. Mestur var afli Íslendinga árið 1951 eða 2364 tonn. Langlífum fiskum sem verða kynþroska seint á lífsleiðinni eins og lúðan er sérlega hætt við ofveiði. Lúðan sem veiðist nú á Íslandsmiðum er að mestu ókynþroska fiskur, veiddur sem meðafli í öðrum veiðum.
Lúðuveiðar voru stundaðar fyrir utan Vestfirði árin 1884-1898 af Bandaríkjamönnum. Lúðan var veidd á línu, flökuð og söltuð í tunnur. Lúðan sem var veidd á Íslandsmiðum var stór og oft var veiðin mikil. Seinna fóru fleiri þjóðir að veiða lúðu við Ísland og þá einnig með botnvörpu og seinna með dragnót. Sóknin var mikil og aflinn hríðféll.
Lúður eftir stærð
Lúður eru á íslensku nefndar hinum ýmsu nöfnum eftir stærð. Og oft á mismunandi hátt einnig eftir landshlutum. Á suðurnesjum er minnsta lúða kölluð lok, næst lóa, þá smálúða, þá stofnlúða, þá flakandi lúða, þá stórflyðra og stærst allra alfiskisflyðra. Smálúður undir stofnlúðustærð eru á Vestfjörðunum nefndar lóur, en á Norðurfjörðunum lok.
Lúðueldi
Lúðueldi var stundað á Íslandi frá 1997 og var áætlað tæp 196 tonn árið 2006 en hefur nú lagst af.
Abies hickelii
Abies hickelii er barrtré af þinættkvísl. Hann er einlendur í Mexíkó, og þar aðeins í Chiapas, Guerrero, Oaxaca, Puebla, og Veracruz ríkjum.
Undirtegundir
Tegundin skiftist í eftirfarandi undirtegundir:
Vistfræði
Fjallatré, vex í 2500 til 3000 metra hæð á heittempruðum svæðum, í eldfjallajarðvegi. Svölu og röku loftslagi. Úrkomusamir vetur. Harðgerður að -12°C. "Abies hickelii" vex stundum stakur utan skóga, en vex aðallega í blönduðum skógum með: Pinus montezumae, Pinus pseudostrobus, Pinus ayacahuite, Cupressus lusitanica og runna af ættkvíslunum Vaccinium, Pieris, Ribes, Fuchsia og öðrum.
Skapafarði
Skapafarði (fræðiheiti: smegma, umritun á gríska orðinu σμήγμα sem þýðir sápa), einnig nefndur reður- eða limfarði eða óformlega forhúðarostur í tilviki karlmanna. Er samblanda af afflögnuðum þekjuvefsfrumum, húðfitu og raka sem sterk lykt og bragð er af og safnast fyrir undir forhúð karldýra og í sköpum kvendýra. Skapafarði myndast á kynfærum allra spendýra.
Nýsköpun
Nýsköpun er að skapa eða búa til eitthvað nýtt sem og endurbæta það sem þegar er til staðar. Á þetta jafnt við um nýja eða endurbætta vöru, þjónustu, tækni, aðferðafræði, framleiðsluaðferð, stjórnskipulag eða leið til sölu og markaðssetningar. Nýsköpun er ekki það sama og ný hugmynd heldur er aðeins talað um nýsköpun þegar hugmyndinni eða endurbótinni hefur verið hrint í framkvæmd.
Þorsteinn M. Jónsson (f. 1885)
Þorsteinn Metúsalem Jónsson (f. 20. ágúst 1885, d. 17. mars 1976) var skólastjóri Gagnfræðaskólans á Akureyri, þingmaður Sjálfstæðisflokksins eldri og síðar Framsóknarflokksins. Ennfremur var hann fulltrúi Framsóknarflokksins í bæjarstjórn Akureyrar um árabil.
Núpsheiði
Núpsheiði er ein heiðanna þriggja sem saman mynda Tvídægru, heiðaflæmið milli Vestur-Húnavatnssýslu upp af Miðfjarðardölum og Borgarfjarðar. Heiðin er kennd við kirkjustaðinn Efri-Núp (Fremri-Núp) í Núpsdal, sem er í miðið af dölunum þremur.
Núpsheiði er einnig í miðið af heiðunum þremur og er Húksheiði vestan hennar en Aðalbólsheiði austan við. Heiðin tilheyrði Efra-Núpi frá fornu fari en Ytri- og Fremri-Torfustaðahreppur keyptu hana sem upprekstrarland árið 1896.
Hagnýtingarréttur
Hagnýtingarréttur er réttur eiganda eignar að eignarrétti til að hagnýta eign sína og með hvaða hætti, eða þess vegna að hagnýta hana ekki. Þennan rétt má að jafnaði framselja í heild eða hluta, varanlega eða tímabundið, og er þá handhafa hans heimilt að setja skilyrði þess efnis í framsalið. Þessi réttur getur verið háður takmörkunum skv. nábýlisrétti eða vegna nýtingu sameignar. Þekkt dæmi um slíkt í íslenskum lögum er skylda eigenda í fjöleignarhúsum um að eiga aðild að húsfélagi, og jafnvel stofna slíkt félag sé það ekki þá þegar til staðar.
Artemismusterið
thumb|250px|16.aldar málmrista eftir listamanninn [[Martin Heemskerck. Hann ímyndaði sér hofið í stíl við fyrritíma ítalskar kirkjur.]] Artemismusterið eða Artemisarhofið (forngríska: Ἀρτεμίσιον Artemision, latína: Artemisium) var eitt af sjö undrum veraldar. Það var byggt árið 550 f.Kr. í Efesos, sem nú tilheyrir Tyrklandi.
Saga og eyðilegging
Bygging hofsins tók 120 ár. Krösos Lýdíukonungur hóf verkið og kostaði það en Kersifron teiknaði hofið. Það varð strax mikið aðdráttarafl fyrir Efesos og þangað komu kóngar, ferðalangar og fleiri sem vildu votta Artemis virðingu sína með fórnum og gjöfum.
Þann 21. júlí árið 356 f.Kr. var hofið eyðilagt.Herostratos nokkur var drifinn af svo mikilli hvöt til þess að fá nafn sitt á spjöld sögunnar að hann kveikti í hofinu. Orðrómurinn um tortímingu hofsins barst fljótt um heiminn en Efesosbúar voru svo fokreiðir að hver sá sem nefndi Herostratos á nafn skyldi þegar verða líflátinn. En þá kemur forngríski sagnfræðingurinn Strabon til sögunnar því hann ritaði niður nafn hans og þannig er það þekkt í dag.
Næstu tvær aldir urðu flestir Efesosbúar kristnir, svo Artemisarhofið missti trúarljóma sinn. Kristnir menn rifu það sem eftir var af hofinu og notuðu steinana í aðrar byggingar. Leiðangur frá British Museum fann byggingarlóð hofsins árið 1869 og eru gripir og höggmyndir frá endurgerð hofsins þar enn til sýnis. Í dag er aðeins ein súla eftir uppistandandi af hofinu á upprunalegum stað, sem nú er mýrlendi.
Lýsing
Flestar lýsingar frá hofinu koma frá Pliníusi eldri. Það eru líka til aðrar frásagnir, þótt bæði stærðin og lýsingar á hofinu séu breytilegar. Samkvæmt Pliníusi var hofið 115 m langt og 55 m á breidd, aðeins gert úr marmara. Hofið er sett saman úr 127 jónískum súlum, hver um 18 m á hæð. Inni í hofinu var síðan mikið um fallega list. Þar voru höggmyndir eftir fræga gríska myndhöggvara, til dæmis Feidías sem gerði Seifsstyttuna, Skópas sem vann við grafhýsi Mausolos og fleiri. Listamaðurinn Fradmon skreytti hofið að utan, auk málverka og gyllti og silfraði styttur. Myndhöggvararnir kepptust meira segja sín á milli. Sumir stytturnar eru af Amazonunum, sem eru sagðar hafa stofnað Efesos.
Hofið hefur án efa verið glæsilegt, en Antipatros frá Sídon, sem tók saman listann yfir öll furðuverkin, lýsir hér hofinu:
Fílon frá Býzantíon lýsir því einnig svo að öll hin undrin falli í skugga af mikilfengleika hofsins. Samtímafólk hofsins lýsti því einfaldlega sem fallegustu byggingu jarðar, svo glæsilegt var það.
Skotareynir
Skotareynir, ( fræðiheiti: Sorbus arranensis, á ensku Scottish eða Arran Whitebeam) er tegund af reyni sem er einlendur í Skotlandi, á eyjunni Arran.
Útbreiðsla og búsvæði
Tegundinni er ógnað af tapi búsvæða og einungis 283 tré voru skráð fullvaxin 1980. Trén eru vernduð í Glen Diomhan hjá Glen Catacol, á norðurenda Arraneyjar með girðingu (friðlýst svæði). Náttúruleg útbreiðsla þess er takmörkuð við Abhainn Bheag (Uisge Solus), Glen Diomhan, Glen Catacol, Allt nan Calman, Allt Dubh, Gleann Easan Biorach og Glen Iorsa (Allt-nan-Champ). Trén eru fundin í smáum skógarleifum á óaðgengilegum bröttum hlíðum, og vex í súrum jarðvegi.
Þróun
Sorbus undirættkvíslin getur myndað lífvænleg fræ með geldæxlun (apomictic), án frjóvgunar. Hvert fræ er því yfirleitt klónn af móðurtrénu. Tegundin myndaðist á frekar flókinn máta; Seljureynir (Sorbus aria) gat af sér Urðareyni (Sorbus rupicola) sem finnst enn á Holy Isle, Firth of Clyde. Þessi blendingstegund blandaðist svo ilmreyni (Sorbus aucuparia) svo úr varð S. arranesis. Sifjareynir (Sorbus pseudofennica) er svo aftur blendingur á milli S. arranensis og Reynis (S. aucuparia).
Gillian Smart sýndi með að nota útlitseinkenni að tegundirnar eru aðskildar og ekki tilfallandi breytileiki. Nokkur skörun er hinsvegar og það bendir til að einhver blöndun er á milli tegundanna.
1161-1170
1161-1170 var 7. áratugur 12. aldar.
Ed O'Neill
Edward Leonard "Ed "O'Neil (f. 1946) er bandarískur leikari.
Jérôme Fernandez
thumb|right|230px|Jérôme Fernandez. thumb|right|230px|Jérôme Fernandez. Jérôme Fernandez (fæddur 7. mars 1977 í Cenon í Gironde) er franskur handknattleiksmaður, sem leikur fyrir þýska liðið THW Kiel. Hann leikur einnig í franska landsliðinu og hefur unnið með landsliðinu til gullverðlauna á heimsmeistaramótinu í handknattleik karla 2001, sumarólympíuleikunum í Beijing 2008, heimsmeistaramótinu í handknattleik karla 2009, Evrópumeistaramótinu í handknattleik karla 2010 og heimsmeistaramótinu í handknattleik karla 2011.
Fernandez er vinstri skytta og er 1,99 m á hæð.
Grálúða
Grálúða (fræðiheiti Reinhardtius hippoglossoides) er flatfiskur af flyðruætt. Grálúða hrygnir seinni hluta vetrar á hafsvæðinu milli Íslands og Grænlands. Eftir hrygningu heldur hluti stofnsins norður og austur fyrir Ísland í ætisleit. Grálúðan lifir aðallega á smáfiski og krabbadýrum og finnst oft á 350-1.600 m dýpi í köldum sjó.
Aðalveiðisvæði grálúðu eru hins vegar djúpt úti af Vestfjörðum. Grálúða er aðallega veidd með botnvörpu. Erfitt er að aldursgreina aflann en grálúða er yfirleitt 1-4 kg á þyngd.
Grálúða við Austur-Grænland, Ísland og Færeyjar er talin vera sami stofninn.
Ånge
thumb|right|200px|[[Ånge kirkja]] Ånge er þéttbýli í sveitarfélaginu Ånge i Svíþjóð. Þar búa 2 872 manns (2010).
Berjadalsá
Berjadalsá er eyðibýli innan við Sandeyri á Snæfjallaströnd. Bærinn fór í eyði 1940 þegar Betúel Vagnsson flutti þaðan til Ísafjarðar. Hin vel þekkta skytta Otúel Vagnsson bjó á jörðinni fram yfir árið 1900. Lítið hús var á jörðinni sem nefndist Bjarnahús og bjuggu þar hjónin Bjarni Jónsson og Þórdís Arnórsdóttir.
Sólbaugshnit
Sólbaugshnit eru hnit himinfyrirbæris miðað við sólbaug í himinhvolfshnitakerfi. Hnit eru gefin með breidd miðað við sólbaug, táknuð með β og lengd miðað við vorpunkt, táknuð með denoted λ.
Væntigildi
Væntigildi er það gildi sem áætlað er að slembibreyta muni taka.
Μέση τιμή fa:میانگین حسابی
1171-1180
1171-1180 var 8. áratugur 12. aldar.
Chikashi Masuda
Chikashi Masuda (fæddur 19. júní 1985) er japanskur knattspyrnumaður. Hann spilaði 1 leiki með landsliðinu.
Fritillaria taipaiensis
Fritillaria taipaiensis myndar lauka allt að 20 mm í ummál. Stöngullinn er 100 sm hár. Blómin eru lútandi, gulgræn með dökkfjólubláum blettum.
Ráðstöfunarréttur
Ráðstöfunarréttur er réttur eiganda að eignarrétti til að ráðstafa eign sinni til annarra með löggerningi og með hvaða hætti, eða ekki ráðstafa henni. Þessi réttur gæti verið takmarkaður á grundvelli einkaréttarlegra kvaða eða lagafyrirmæla, eins og samkvæmt forkaupsrétti eða lagafyrirmælum um bann við aðskilnaði tiltekinna réttinda frá fasteign. Þekkt dæmi um hið síðastnefnda er aðskilnaður veiðiréttinda frá fasteign. Þá gæti hann verið skertur alveg varanlega eða tímabundið með eignarnámi eða leigunámi.
Aðalbólsheiði
Heiðin tilheyrði áður Aðalbóli, sem var eign Hólastóls, en var seld Ytri- og Fremri-Torfustaðahreppi sem upprekstrarland skömmu fyrir 1900.
Áttarhorn
Áttarhorn (enska azimuth) er horn himinfyrirbæris mælt á sjónbaug frá norðurskauti himins. Sjónbaugshnit himintungla eru gefin sem stjörnuhæð og áttarhorn.
Alexander Rybak
thumb|Alexander Rybak i [[Sandnes]] Alexander Rybak (rússneska: Александр Игоревич Рыбак) (fæddur 13. maí 1986 í Minsk) er norskur tónlistarmaður og lagahöfundur. Hann sigraði með lagið Fairytale í Eurovision árið 2009. Rybak gerði svo annað lag fyrir Noreg í Eurovision 2018 sem heitir "Thats how you write a song".
Paul Allen
thumb|right|Paul Allen Paul Allen (f. 21. janúar 1953; d. 15. oktober 2018) var bandarískur fjárfestir og annar stofnenda hugbúnaðarrisans Microsoft, ásamt Bill Gates, árið 1975. Í mars 2012 var hann talinn vera 48. ríkasti maður heims. Fjárfestingar hans og framlög til góðgerðamála fara í gegnum fjárfestingafélag hans Vulcan Inc. Meðal eigna hans má nefna fótboltaliðið Seattle Seahawks, körfuknattleiksliðið Portland Trail Blazers, kvikmyndafyrirtækið Vulcan Productions og risasnekkjuna Octopus. Hann stóð á bak við fyrsta einkarekna mannaða geimflugið, SpaceShipOne, árið 2004.
Spænska
Spænska (español eða castellano) er indóevrópskt tungumál af ætt rómanskra tungumála. Málið á uppruna sinn í latínu. Það telst til undirflokksins íberórómönsk mál og er annað til fjórða mest talaða tungumál í heimi. Um það bil 480 miljónir tala spænsku sem móðurmál (fyrsta mál), en ef þeir eru taldir með sem hafa spænsku sem annað mál verða talendur 550 miljónir (2018). Flestir spænskumælendur búa í Suður- og Norður-Ameríku auk Spánar.
Íberórómönsku málin þróuðust út frá nokkrum mállýskum alþýðulatínu sem voru talaðar á Íberíuskaga eftir fall Vestrómverska ríkisins á 5. öld. Elstu ummerkin um spænsku í latínutextum eru frá norðurhluta skagans á 9. öld, og fyrsta dæmið um að spænska hafi verið skrifuð með kerfisbundnum hætti er frá Tóledó á 13. öld. Spænskan barst til varakonungsdæma Spænska heimsveldisins frá 1492, sérstaklega til Ameríku, Afríku og Filippseyja.
Heiti
Spánverjar kalla tungumál sitt español („spænska“) til að aðgreina það frá öðrum þjóðtungum sem ensku eða frönsku. En til að aðgreina það frá öðrum tungumálum á Spáni er það kallað castellano („kastilíska“), eftir héraðinu Kastilíu. Önnur mál töluð á Spáni eru m.a. galisíska, baskneska, katalónska og leónska. Í Katalóníu og Baskalandi er venjulega talað um kastilísku þegar átt er við spænsku. Annars staðar í heiminum er málið ýmist kallað „español“ eða „castellano“, það fyrra mun algengara.
Stjórnarskrá Spánar frá 1978 skilgreinir kastilísku sem ríkismál Spánar, til aðgreiningar frá öðrum spænskum málum, sem eru líka skilgreind sem opinber mál. Konunglega spænska akademían sem skilgreinir opibera málstaðalinn fyrir spænsku á Spáni, kallar málið español, en kallaði það áður castellano frá 1713 til 1923. Í opinberu orðabók akademíunnar, Diccionario panhispánico de dudas, er tekið fram að litið sé á þessi tvö heiti sem samheiti.
Útbreiðsla
Spænska er fyrsta mál í 20 löndum heims. Árið 2020 var áætlað að 463 milljónir manna töluðu spænsku sem móðurmál. Spænska er þannig annað mest talaða móðurmál heims, á eftir mandarín. Að auki tala um 75 milljónir spænsku sem annað mál, þannig að spænska er fjórða mest talaða mál heims, á eftir ensku, mandarín og hindí, með alls 538 milljón málhafa. Spænska er þriðja mest notaða tungumálið á Internetinu, á eftir ensku og kínversku.
Í Evrópu er spænska töluð á Spáni og auk þess algengt mál á Gíbraltar og í Andorra. Spænska er eitt af opinberum málum Evrópusambandsins. Spænska er auk þess töluð af samfélögum spænskumælandi innflytjenda í öðrum Evrópulöndum.
Langflest spænskumælandi lönd er að finna í Rómönsku Ameríku. Spænska er opinbert mál í Argentínu, Bólivíu (ásamt frumbyggjamálum), Chile, Dóminíska lýðveldinu, Ekvador, El Salvador, Gvatemala, Hondúras, Kosta Ríka, Kólumbíu, Kúbu, Mexíkó (ásamt frumbyggjamálum), Níkaragva, Panama, Paragvæ (ásamt gvaraní), Perú (ásamt frumbyggjamálum), Púertó Ríkó (ásamt ensku), Úrúgvæ og Venesúela. Spænska er auk þess töluð af nær helmingi íbúa Belís, en þar er enska opinbert mál. Spænska er algengt annað mál í Trínidad og Tóbagó og Brasilíu vegna náinna tengsla við spænskumælandi lönd.
Samkvæmt manntali frá 2006 töldu 44,3 milljónir Bandaríkjamanna sig vera af spænskum eða spænsk-amerískum uppruna. 38,3 milljónir, eða 13% íbúa yfir fimm ára aldri, töluðu spænsku heima. Hluti þeirra landsvæða sem í dag eru hluti Bandaríkjanna voru eitt sinn hluti Spænska heimsveldisins, eins og Suðvesturríki Bandaríkjanna, Louisiana, Flórída og Púertó Ríkó. Spænska er langalgengasta annað mál Bandaríkjamanna og 50 milljónir tala hana allt í allt. Spænska er víða notuð í stjórnsýslunni og er opinbert stjórnsýslumál við hlið ensku í Nýju-Mexíkó.
Miðbaugs-Gínea er eina Afríkuríkið þar sem spænska er opinbert mál, við hlið frönsku og portúgölsku. Spænska er auk þess langalgengasta málið þar, en samkvæmt Cervantes-stofnuninni tala 87,7% íbúa spænsku. Spænska er eitt af opinberum málum Afríkusambandsins. Spænska er líka töluð á yfirráðasvæðum Spánar í Afríku: Kanaríeyjum, Ceuta og Melilla. Spænska var áður töluð í Vestur-Sahara en ekki er vitað hve margir tala spænsku þar í dag.
Þegar Spánverjar lögðu Filippseyjar undir sig árið 1565 varð spænska ríkismál á eyjunum og hélt þeirri stöðu til 1973. Á nýlendutímanum var spænska stjórnsýslumál, viðskiptamál og kennslumál í spænska skólakerfinu sem komið var upp undir lok 19. aldar. Útbreiðsla spænsku meðal almennings var hins vegar takmörkuð og mest bundin við litla hópa menntamanna í borgum sem nefndust Ilustrados auk fólks af spænskum uppruna. Eftir ósigur Spánar í stríði Spánar og Bandaríkjanna 1898 tók enska við sem stjórnsýslumál, en spænska var áfram vinsælt bókmenntamál. Þegar Filippseyjar fengu sjálfstæði 1946 varð spænska að opinberu máli, ásamt ensku og tagalog. Í dag er talið að um 1,8 milljónir Filippseyinga tali spænsku.
Spænska er almennt töluð á Páskaeyju, þótt hefðbundið mál innfæddra sé rapa nui. Spænsk tökuorð eru algeng í máli íbúa eyja í Eyjaálfu sem Spánn réði áður yfir, eins og Gvam, Norður-Maríanaeyjum, Palá, Marshall-eyjum og Míkrónesíu.
Málfræði
Spænska deilir málfræðilegum og formgerðarfræðilegum einkennum með öðrum rómönskum málum. Spænska er beygingamál. Nafnorð og sagnorð beygjast eftir kyni og tölu. Greinir, sum fornöfn og ákvæðisorð eru líka með hvorugkynsmyndir í eintölu. Beygingarmyndir sagna eru um 50 talsins, með þrjár tíðir (þátíð, nútíð og framtíð), tvö horf (lokið og ólokið), fjóra hætti (framsöguhátt, viðtengingarhátt, skildagahátt og boðhátt), þrjár persónur (fyrstu, aðra og þriðju persónu), tvær tölur (eintölu og fleirtölu), þrjár ástandsmyndir (nafnhátt, nafnyrðingu lýsingarháttar og lýsingarhátt þátíðar). Framsöguháttur er ómarkaður meðan viðtengingarháttur lýsir óvissu og kemur oft fyrir með skildagahætti. Boðháttur lýsir skipun og er oft eitt orð með upphrópunarmerki.
Í spænsku tíðkast að nota þérun til að ávarpa fólk í formlegum aðstæðum.
Spænsk setningafræði greinist til hægri þannig að einkunnir hafa tilhneigingu til að koma á eftir orðunum sem þær eiga við. Spænska notar forsetningar (fremur en eftirsetningar eða fallbeygingu) og lýsingarorð koma oftast fyrir á eftir nafnorði eins og í öðrum rómönskum málum.
Hefðbundin orðaröð í spænsku er frumlag-sögn-andlag, en orðaröðin er annars mjög breytileg og ræðst af áherslum fremur en setningafræði. Spænska er fornafnafellumál þar sem núllfrumlag er algengt í upphafi setningar – það er að persónufornafn í frumlagsstöðu er fellt út þar sem það skilst af sagnbeygingunni.
Hefðbundin orðaröð heldur sér í spurnarsetningum og spurningin skilst því oft aðeins af tónfalli í talmáli.
Konunglega spænska akademían
Konunglega spænska akademían (spænska: Real Academia Española) var stofnuð árið 1713 til að staðla spænskt ritmál. Hún hefur áhrif á staðlað spænskt málsnið með útgáfu orðabóka og útbreiddra handbóka um málfræði og stíl. Stöðluð spænska er almennt notuð sem bókmenntamál, fræðimál og fjölmiðlamál.
Samtök spænskuakademía
Samtök spænskuakademía (Asociación de Academias de la Lengua Española, eða ASALE) eru samtök sem staðla spænsku á heimsvísu. Þau voru stofnuð í Mexíkó árið 1951 sem samtök spænskuakademía í spænskumælandi löndum heims. Akademíur 23 landa eiga aðild að samtökunum, eftir stofnári: Real Academia Española á Spáni (1713), Academia Colombiana de la Lengua í Kólumbíu (1871), Academia Ecuatoriana de la Lengua í Ekvador (1874), Academia Mexicana de la Lengua í Mexíkó (1875), Academia Salvadoreña de la Lengua í El Salvador (1876), Academia Venezolana de la Lengua í Venesúela (1883), Academia Chilena de la Lengua í Chile (1885), Academia Peruana de la Lengua í Perú (1887), Academia Guatemalteca de la Lengua í Gvatemala (1887), Academia Costarricense de la Lengua í Kosta Ríka (1923), Academia Filipina de la Lengua Española á Filippseyjum (1924), Academia Panameña de la Lengua í Panama (1926), Academia Cubana de la Lengua á Kúbu (1926), Academia Paraguaya de la Lengua Española í Paragvæ (1927), Academia Dominicana de la Lengua í Dóminíska lýðveldinu (1927), Academia Boliviana de la Lengua í Bólivíu (1927), Academia Nicaragüense de la Lengua í Níkaragva (1928), Academia Argentina de Letras í Argentínu (1931), Academia Nacional de Letras, del Uruguay í Úrúgvæ (1943), Academia Hondureña de la Lengua í Hondúras (1949), Academia Puertorriqueña de la Lengua Española í Púertó Ríkó (1955), North American Academy of the Spanish Language í Bandaríkjunum (1973) og Academia Ecuatoguineana de la Lengua Española í Miðbaugs-Gíneu (2016).
Cervantes-stofnunin
Cervantes-stofnunin (Instituto Cervantes) er sjálfseignarstofnun sem starfar á heimsvísu, búin til af spænsku ríkisstjórninni árið 1991. Stofnunin er með aðsetur í 20 löndum með 75 miðstöðvar sem eiga að breiða út spænska og spænsk-ameríska menningu, tungumál og bókmenntir. Markmið stofnunarinnar eru að efla menntun, rannsóknir og notkun spænsku sem annars máls, styðja við þróun spænskukennslu og styrkja útbreiðslu spænskrar og spænsk-amerískrar menningar í löndum þar sem spænska er ekki töluð. Samkvæmt skýrslu stofnunarinnar frá 2015 var fjöldi spænskumælandi á heimsvísu áætlaður 559 milljónir. Ársskýrsla stofnunarinnar frá 2018 taldi 577 spænskumælandi um allan heim. Meðal heimilda skýrslunnar er Manntalsstofnun Bandaríkjanna sem áætlar að fjöldi spænskumælandi Bandaríkjamanna muni ná 138 milljónum árið 2050 og að í Bandaríkjunum verði mesti fjöldi spænskumælandi fólks af öllum löndum heims, þar sem um þriðjungur íbúa hafi spænsku að móðurmáli.
Bergþóra Snæbjörnsdóttir
Bergþóra Snæbjörnsdóttir (f. 1985) er íslenskur rithöfundur.
Bergþóra ólst upp við Úlfljótsvatn í Grafningi. Hún lauk námi í sálfræði og ritlist frá Háskóla Íslands og hefur stundað nám í hagnýtri menningarmiðlun við sama skóla.
Bergþóra hefur gefið út ljóðabækur, textasafn og skáldsögu. Hún hefur komið að vinnu við kvikmyndahandrit, heimildarmyndagerð, bókaútgáfu og sinnt verkefnastjórnun á sviði lista og menningar. Bergþóra hefur hlotið styrki frá Kvikmyndasjóði Íslands, Myndlistarsjóði og menningarsjóðum Norðurlandaráðs.
Árið 2020 hlaut Bergþóra Fjöruverðlaunin i flokki fagurbókmennta fyrir skáldsöguna Svínshöfuð.
Als
thumb|Staðsetning. thumb|Sönderborg-höfn. thumb|Augustenburg-kastali. Als (eða Alsey) er dönsk eyja austur af Jótlandi. Hún er 321 ferkílómetrar að stærð og eru íbúar rúm 50.000 (2010). Borgin Sønderborg er að hluta til á eyjunni en Als-sundið skiptir borginni í tvennt. Tvær brýr eru frá borginni Als-megin og tengja Als við Jótland. Svínabú eru mörg á eyjunni og þar hefur ávaxtarækt líka verið blómleg landbúnaðargrein.
Hjortspringbáturinn eru leifar báts frá járnöld sem fannst á Als. Prússar og Þjóðverjar tókust á við Dani um yfirráð á eyjunni frá miðri 17. öld til upphafs 20. aldar. Árið 1920 fengu íbúar að kjósa um hvaða ríki þeir vildu tilheyra og kusu að vera hluti af Danmörku. Seint á 19. öld var hertoginn af Augustenborg allsráðandi á eyjunni og hafði kastala til umráða. Þeim kastala hefur nú verið breytt í sjúkrahús. Sønderborg-kastali er annar slíkur en þar sat annar hertogi.
Likud
Likud (á hebresku: הליכוד, umritað HaLikud, ísl. Samstæðan eða Bandalagið) er ísraelsk stjórnmálahreyfing, sem í upphafi var kennd við miðjustefnu með skýrum skírskotunum til hægristefnu.
Meðlimur Likud-bandalagsins nefnist í daglegu tali likudnik (לִכּוּדְנִיק‬) og er það heiti er myndað með viðskeytinu -nik, en það er upprunalega fengið að láni úr slavneskum málum. Það er löng hefð fyrir viðskeytinu í jiddískum orðasamsetningum og fyrir áhrif þeirrar tungu, sem Askhenazi gyðingar hafa verið mæltir á síðan á 9. öld, á þróun nútímahebresku hefur slavneska viðskeytið -nik öðlast mikilvægan sess í hebresku — aðalþjóðtungu Ísraelsmanna.
Saga
Árið 1973 varð Likud til undir stjórn Ariels Sharon og Menachem Begin við samruna eftirtalinna hreyfinga, sem allar störfuðu í andstöðu við Verkamannaflokkinn.
Samyrkjubú
Þrátt fyrir að einhver áðurnefndra framboða hafi verið orðuð við hægrisinnaða þjóðernisstefnu, ekki síst í anda zíonískrar endurskoðunarstefnu, þá var Likud-hreyfingin stofnuð í því skyni að starfa sem veraldlegur samvinnuflokkur á miðju stjórnmálanna. Strax frá upphafi var höfuðáherslan lögð á miðjupólitík og samvinnu félaga og hreyfinga, sem margar tilheyrðu — ólíkt Likud — hægri vængnum. Hreyfingin komst greiðlega til valda í þessu samkrulli miðju- og hægristefnu, en ísraelsk samvinnufélög eru fjölbreyttari en víða. Þekktasta félagaformið eru samyrkjubúin, sem langflest þekkjast ýmist sem kibbutz (קיבוץ‬) eða moshav (מושב) og íbúarnir kibbutznik (קִבּוּצְנִיק‬) og moshavnik (מוֹשַׁבְנִיק‬). Í fyrstu kosningum Likud til löggjafarþingsins Knesset hlaut flokkurinn 30,2% fylgi.
Gengi í löggjafakosningum
Í næstu Knesset-kosningum 1977 vann Likud stórsigur með 33,4% fylgi, 43 þingsætum og stærstan part 9. áratugarins hélt bandalagið hreinum meirihluta í ríkisstjórn. Þær kosningar eru jafnan sagðar hafa valdið straumhvörfum í sögu ísraelska löggjafans Knesset, en þá náði hægriflokkur í fyrsta skipti hreinu kjöri gegn ríkjandi vinstristjórninni sem þá var á fleti á Knesset. Réði þar miklu að Likud, í félagi við hægriflokka, hafði lagt fram róttækar tillögur sem gerðu samvinnuhreyfingunni kleift að umbreyta starfsemi sinni úr sjálfsþurftarbúskap í arðbær framleiðslufyrirtæki.
Eftir kosningarnar árið 1992 varð þó að stokka upp sætaskipan á Knesset, þar sem Verkamannaflokkurinn var kjörinn með meirihluta. Fór svo að mynduð var stjórn Verkamannaflokks, Meretz (sósíal-demókratísk, græn vinstrihreyfing), Yiud (skammlíf stjórnmálahreyfing) og Shas (gyðingleg últra-rétttrúnaðar stjórnmálahreyfing). Það sem talin er örlagabreytan í þeim kosningum var samstarf fyrrverandi pólitískra erkifjenda, Yitzhak Rabin og Símonar Peres. Þannig fór að Yitzhak Rabin var settur forsætisráðherra þegar stjórnin var sett 13. júlí 1992. Tíð hans í stóli forseta varði þó skammt, en þann 4. nóvember 1995 var Rabin myrtur og Peres settur forseti í hans stað. Þegar gengin var friðarganga í Tel Aviv til stuðnings Oslóarsáttmálanum skaut ísraelski þjóðernissinninn Yigal Amir hann til bana.
Kosningar með breyttu sniði
Um miðjan 10. áratuginn voru ísraelsk stjórnmál í uppnámi. Til að forða upplausn eða annars konar óstöðugleika voru kosningarnar 1996 framkvæmdar með gerbreyttu sniði. Fyrri venjan, að kjósa til löggjafa án persónukjörs um þjóðhöfðingja, þótti ekki nógu vel til þess fallin að stuðla að pólitískum stöðugleika. Þannig var í fyrsta sinn kosið í fyrsta sinn til löggjafarþingsins, annars vegar, og í embæti forsetans, hins vegar. Frambjóðandi Likud — Benjamin „Bibi“ Netanyahu — sigraði þar fráfarandi forsetann Shimon Peres úr Verkamannaflokknum með minna en 1% mun — 50,5% gegn 49,5%. Verkamannaflokkurinn hélt þó kjöri á Knesset og skipaði því Likud stjórnarandstöðu með forsætisráðherrann fremstan í fylkingu. Netanyahu sat til 1999 og tilkynnti að hann hygðist setjast í helgan stein frá stjórnmálum. Næstu tvö árin gegndi Netanyahu stöðu yfirráðgjafa hjá ísraelska fjarskiptatækniþróunarfélaginu BATM.
Endurkoma Sharons
Brotthvarf Netanyahu úr pólitík varð til þess að hinn aldni upphafsmaður Likud-bandalagsins, Ariel Sharon, settist í stól formanns. Bandalagið tapaði fyrir flokknum Yisrael Ahat undir stjórn Ehud Barak árið 1999. Fljótlega fóru þó vinsældir Barak dvínandi og árið 2001 sigraði Sharon stórsigur fyrir Likud. Það vakti verðskuldaða heimsathygli þegar Sharon sigraði með fjórðungi fleiri atkvæða, en þá fjölgaði þingsætum Likud um 19. Velgengnin varði þó skammt, því í kjölfar kosninga til löggjafarþings 2003 varð upplausn innan Likud, sem varð til þess að Ariel Sharon færði sig í flokk Kadima.
Afhroð til Knesset
Í löggjafarþingskosningunum 2006 galt Likud slíkt afhroð, að þingsætum flokksins á Knesset (löggjafarþinginu) fækkaði á einu bretti um 26. Áður en kosið var til löggjafans að nýju árið 2009 þurftu Likud-menn að hagræða innra starfi og ytri ímynd. Til þess var einn fráfarinna formanna flokksins, Benjamin 'Bibi' Netanyahu — þá á eftirlaunum, fenginn aftur til síns gamla starfa. Benjamin lét hendur standa fram úr ermum, þar sem endurheimta þurfti þingsæti.
Þegar kosið var að nýju 2009 var hinn fráfarni snúinn aftur sem formaður, endurheimti 15 þingsæti og stofnaði til samsteypustjórnar með hægri flokkunum Yisrael Beiteinu og Shas.
Kristian Kjelling
thumb|right|250px|Kristian Kjelling thumb|right|250px|Kristian Kjelling í leik gegn Dönum á [[Evrópumeistaramót karla í handknattleik 2010|Evrópumeistaramótinu 2010.]] Kristian Cato Walby Kjelling (fæddur 8. september 1980) er norskur handknattleiksmaður, sem leikur fyrir danska liðið AaB Håndbold í Álaborg. Hann leikur einnig í norska karlalandsliðinu
Panic! at the Disco
'''Panic! at the Disco''' var bandarísk hljómsveit frá Las Vegas, Nevada. Þann 24. janúar 2023 var birt færsla á Instagram hljómsveitarinnar þar sem Brandon Urie tilkynnir að hljómsveitin verði leyst upp. Brandon og Sarah eiga von á barni og því vill söngvarinn verja öllum sínum tíma til fjölskyldunnar.
Byrjunin
Panic! At The Disco var stofnuð af skólabræðrunum Ryan Ross á gítar og Spencer Smith á trommum, í úthverfum Summerlin, Las Vegas. Frá 13 ára aldri, spiluðu þessir tveir lög með Blink-182, samkvæmt Walker og Ross. Ross og Smith stofnuðu svo aðra hljómsveit sem bar nafnið „Summer League“ ásamt tveim öðrum vinum, og var Brent Wilson einn af þeim, og gítarleikar sem seinna meir myndi hætta í hljómsveitinni. Wilson hitti Brendon Urie í Palo Verde framhaldsskólanum. Wilson bað Urie um að reyna fyrir sér sem gítarleikari hjá hljómsveitinni þar sem þeir væru að leita að staðgengli. Upphaflega var Urie ekki aðalsöngvari hljómsveitarinnar. Sú staða var fyrir gítarleikarann og textahöfund, Ryan Ross. En þegar hljómsveitarmeðlimirnir heyrðu hann syngja bakraddir á æfingum, voru þeir svo hrifnir af bakraddahæfileikum og var það einróm ákvörðun að gera hann að söngvara hljómsveitarinnar.
Eftir það, ákvað hljómsveitin að nafnið yrði „Panic! at the Disco“. Var það nafn tekið frá texta frá lagi sem heitir „Panic“ og er eftir Name Taken:
Atferlismeðferð
Atferlismeðferð er ein tegund sálfræðimeðferðar. Hún er notuð til að meðhöndla ýmsar tegundir af geðröskun og hegðunarvandamálum. Meðferðin byggist á að nota klassíska og virka skilyrðingu til að breyta hegðun fólks.
Panic! at the Disco
Byrjunin
''Panic at the disco / Sat back and took it so slow / Are you nervous? Are you shaking? / Save compliments to praise compilation / We don't need to feel we fit in / We can move back / We can leave them.''
Atferlismeðferð
Atferlismeðferð hefur gefist vel á ýmsum sviðum, svo sem til að meðhöndla fælni og áráttu-þráhyggjuröskun.
Panic! at the Disco
Byrjunin
Þó svo að hljómsveitin segi oft að nafnið komi frá laginu „Panic“ eftir The Smiths, þá kom annað í ljós þegar lagið frá Name Taken hafi verið innblástur fyrir The Smiths og að lagið með The Smiths er auðveldara þegar kemur í ljós á að útskýra fyrir þá sem vita ekki endilega um Name Taken.
Atferlismeðferð
Tengt efni
Hugræn atferlismeðferð
Panic! at the Disco
Byrjunin
Brendon Urie hafði samband við bassaleikara Fall Out Boy, Pete Wentz í gegnum LiveJournal og sendi honum slóðina á PureVolume síðuna þeirra. Wentz fór því niður til Las Vegas eftir að hafa orðið svona hrifinn af einstakleika hljómsveitarinnar og vildi fá að hitta þá. Eftir að hafa séð þá á æfingunni, spurði hann þá hvort þeir væru til í að skrifa undir samning hjá fyrirtækinu hans, Fueled by Ramen imprint label Decaydance.
Skref í átt að frægð
Í júlí gáfu þeir út þriðja myndbandið við „Lying Is the Most Fun a Girl Can Have Without Taking Her Clothes Off“. Myndbandið inniheldur fólk með fiskabúr á höfðinu að ganga á götu sem lítur út eins og backlot á stúdíói. Myndbandið sýnir hljómsveitina aðeins einu sinni, sagt er að það hafi verið útaf því að þeim hafi fundist útlit þeirra draga athyglina frá tónlistinni þeirra.
Hljómsveitin hefur komið fram ásamt Fall Out Boy, Marilyn Manson og öðrum hljómsveitum á sérstakri útgáfu Tim Burton's The Nightmare Before Christmas geisladisknum.
Brottför Brent Wilson
Hljómsveitin tilkynnti opinberlega brottför bassaleikara þeirra, Brent Wilson, með skilaboðum á heimasíðu hljómsveitarinn 17. maí 2006. Engin opinber ástæða var gefin fyrir frávikinu, síðar fullyrti Brent að honum hafði verið hent úr hljómsveitinni. Í sömu tilkynningu stóða að vinur þeirra Jon Walker myndi fylla í skarðið fyrir hann á sumar tónleikaferðalaginu þeirra, meðan þeir leituðu að öðrum bassaleikara. 3. júlí sama árs, var Myspace síðu þeirra breytt og þar bætt Jon Walker inn á síðuna sem bassaleikari og stuðningssöngvari, og núna er hann talinn meðlimur P!ATD.
Athyglisverðar uppákomur
Þegar P!ATD var að spila opnunarlagið á tónleikum 25. ágúst, henti óþekktur áhorfandi glerflösku á sviðið sem hitti á höfuðið á Brendon Urie söngvara P!ATD. Hann féll á sviðið og hljómsveitin hætti að spila. Eftir nokkrar mínútur stóð hann aftur upp og hrópaði til áhorfendanna: „You can’t take me out! Let's see how well you guys do with my left side“ og héldu áfram með sama lagið á sama stað.
Á MTV Video Music Awards 2006 vann myndbandið við „I Write Sins Not Tragedies“ myndband ársins og unnu þar með tónlistarmenn eins og Christina Aguilera, Shakira, Madonna og Red Hot Chili Peppers. Þegar þeir voru að ganga að sviðinu til að taka við verðlaununum, voru þeir truflaðir af manni sem hét Six, sem auglýsti sig í um fimm sekúntur áður hann var dreginn af sviðinu af öryggisgæslunni. Jon Walker bassaleikarinn grínaðist með þetta og sagði: „þetta var allt planað!“ og hljómsveitin tók svo á móti verðlaununum. Panic! at the Disco spilaði líka lagið sitt „I Write Sins Not Tragedies“ á verðlaunaafhendingunni.
1181-1190
1181-1190 var 9. áratugur 12. aldar.
Wisława Szymborska
thumb|right|Wisława Szymborska árið [[2005.]] Wisława Szymborska, Maria Wisława Anna Szymborska (f. 2. júlí 1923 í Bnin hjá Poznań, d. 1. febrúar 2012 í Kraków) var pólskt ljóðskáld og þýðandi.
Eftir bernskuár í Toruń fluttist hún með fjölskyldu sinni til Krakár árið 1931 og hefur búið þar síðan. Hún nam pólsku og félagsfræði við Jagiellonska háskólann þar í borg milli 1945 og 1948.
Fyrsta ljóðið hennar - Szukam słowa (ég leita orðsins) - birtist í dagblaði árið 1945.
Kramfors
thumb|right|200px|Kramfors Kramfors er þéttbýli í sveitarfélaginu Kramfors í Svíþjóð. Þar búa 5 990 manns (2010).
Breiðdalur
Breiðdalur er grösug sveit og víða má sjá skógarkjarr. Sauðfjárrækt er einn helsti atvinnuvegur hreppsbúa, auk þess sem fiskvinnsla er stunduð í þorpinu Breiðdalsvík. Þekktasti bærinn í Breiðdal er kirkjustaðurinn Heydalir eða Eydalir. Þekktastur presta þar var Einar Sigurðsson í Eydölum.
Stefán Einarsson prófessor fæddist á Höskuldsstöðum í Breiðdal.
Maldívska karlalandsliðið í knattspyrnu
Maldívska karlalandsliðið í knattspyrnu er fulltrúi Bangladess í knattspyrnu og er stjórnað af knattspyrnusambandi landsins. Liðið hefur aldrei komist í úrslit heimsmeistaramóts.
Fljótavík
Fljótavík er djúp vík á Hornströndum. Hún liggur milli Aðalvíkur og Kjaransvíkur. Í víkinni er allstórt vatn er nefnist Fljótavatn og er sex kílómetra langt.
Undir fjallinu Kögri er neyðarskýli Slysavarnafélagsins Landsbjargar.
Teide
thumb|250px|Teide thumb|Teide séð úr norðri. Teide er eldfjall á eyjunni Tenerife á Kanaríeyjum, Spáni. Efsti tindur fjallsins er í 3.718 metra yfir sjávarmáli, en Teide er hluti af Parque Nacional del Teide, sem er á Heimsminjaskrá UNESCO. Teide er hæsta fjall Spánar og eitt af stærstu eldfjöllum heims.
Í leiðarbókum Kólumbusar segir 9. ágúst 1492: „Þeir sáu elda mikla stíga frá hábungu Tenerifeeyjar, sem er afar há.“ Kólumbus kom aldrei sjálfur til Tenerife-eyjar, en svo virðist sem hann hafi séð eldfjallið Teide á bakaleiðinni frá La Gomera áður en hann hélt í leiðangurinn yfir Atlantshafið. Aðrar heimildir um eldgosið 1492 hafa þó ekki fundist. Síðasta gos var árið 1909.
Heimildir
thumbnail|400px|left|Teide eldfjall og Roques de García
The Tough Alliance
thumb|The Tough Alliance The Tough Alliance er sænsk raftónlistar-hljómsveit. Hljómsveitin var stofnuð árið 2001.
Vilborg Arna Gissurardóttir
Vilborg Arna Gissurardóttir (f. 1980) er íslenskur ævintýramaður og pólfari, ferðamálafræðingur að mennt. Hún hóf göngu um miðjan nóvember 2012, eins síns liðs, á Suðurpólinn og komst þangað 17. janúar 2013 eftir 60 daga göngu.
Árið 2017 komst Vilborg á hátind Everest-fjalls fyrst íslenskra kvenna.